Skolen er ved at blive omdannet til lejligheder, og det var under dette arbejde, at det gik galt. Håndværkeren var i gang på 1. sal, men trådte pludselig igennem en plade, og faldt cirka tre meter ned. Det fortæller vagtchef Bent Højgaard til TV2 Nord. Han var ved bevidsthed efter faldulykken, men blev kørt til undersøgelse på sygehuset. Hvordan hans tilstand er nu, kan Nordjyllands Politi ikke oplyse. Efter ulykken er Arbejdstilsynet nu i gang med at undersøge de nærmere omstændigheder.

Referat:
Fredag formiddag faldt en håndværker igennem loftet på den gamle Ørnevejens Skole i Frederikshavn.